Public procurement notice: Contract Notice
Published: 2018-06-15
Buyer: Monetra Oy hankintapalvelut
Country: FI
Contract type: Supplies
Procedure: Open procedure
CPV classification: 30000000 | 32000000 | 32300000 | 32330000 | 38652100
Estimated value: 7500000 EUR
Submission deadline: 2018-08-06
Award criteria: Mixed

Technical requirements: Équipements et appareils de radio, de télévision, de communication, de télécommunication et équipements connexes
Monetra Oy hankintapalvelut pyytää tarjoustanne hankinnassa mukana oleville asiakkailleen (jäljempänä myös tilaajat) AV-järjestelmien kokonaisvaltaisesta suunnittelusta, toteutuksesta sekä ammattikäyttöön suunniteltujen ja valmistettujen AV-laitteiden ja tarvikkeiden toimituksesta tämän tarjouspyynnön ja sen liitteiden mukaisesti. Hankinta on jaettu osatarjousryhmiin.
Saatujen tarjousten perusteella solmitaan puitesopimus ryhmään valittujen tarjoajien kesken tarjouspyynnössä jäljempänä kuvatusti. Hankinnassa mukana olevat hankintayhteistyökumppanit on ilmoitettu kohdassa I.1. Kaikki hankinnassa mukana olevat yhteisöt eivät liity kaikkien ryhmien sopimuksille (ks. ryhmäkohtaiset tiedot).
Tämän tarjouspyynnön ulkopuolelle jäävät aistihuoneet, terapiatilat, ulkokäyttöön tarkoitetut näytöt ja erikoisprojektorit, esim. 3D-projektorit ja tulostimet sekä kulttuuri - ja liikuntapaikkojen erikoistekniikka, esim. jäähalleissa ja konserttisaleissa (ks. myös ryhmä 4 II.2.4).
Ryhmä 1 sisältää uudisrakennuksiin sekä perusparannuskohteisiin hankittavat AV-esitystekniikan järjestelmät, laitteet sekä palvelut, kuten esimerkiksi asennuksen. Tyypillisesti ryhmästä 1 hankitaan suurempia kokonaisuuksia, jotka sisältävät esimerkiksi projektorit, dokumenttikamerat, kaiuttimet, näytöt sekä Info TV -järjestelmät sisältäen järjestämän, laitteet, lisenssit sekä mahdollisen hälytysjärjestelmän tilaajan valitsemalla tavalla. Laitteita ja palveluja hankitaan esimerkiksi seuraavanlaisiin kohteisiin: opetustilat, neuvottelutilat, salit, auditoriot sekä muut yleiset tilat.
Tarjoajalla tulee olla tarjolla kattavasti kaikkia yllä mainittuja laitteita sekä useita hankintakanavia (väh. viisi (5) hankintakanavaa). Tämä vaatimus todennetaan kohdassa: Hankinnan kohteen kriteerit – Tekninen suorituskyky. Tiedot tulee ilmoittaa ko. kohdassa pyydetyllä tavalla.
Tarjoajalla tulee olla riittävä osaaminen ja kokemusta AV-laitteiden ja järjestelmien toimittamisesta sekä asentamisesta. Tämä todennetaan mm. kohdassa: Hankinnan kohteen kriteerit – Tekninen suorituskyky sekä Referenssit. Tiedot tulee ilmoittaa ko. kohdissa pyydetyllä tavalla.
Hankittavat laitekokonaisuudet perustuvat yleensä jonkin ryhmään 2 valitun sopimustoimittajan tekemään suunnitelmaan. Ryhmään 1 valittu toimittaja vastaa tarjoamiensa laitteiden/järjestelmien yhteensopivuudesta sekä niiden toimivuudesta kohteessa. Ryhmän 1 hankinnat voivat olla osa kokonaisurakkaa tai sähköurakkaa. Valitun toimittajan tulee tehdä yhteistyötä mm. tilaajan, suunnittelijan ja kohteen urakoitsijan kanssa sekä kiinnitettävä erityistä huomiota toimintaansa, jotta mm. asennukset saadaan sujuvasti toteutettua urakoitsijan tai tilaajan määrittelemässä aikataulussa. AV-urakka/hankinta alistetaan tai sisällytetään kokonais- tai sähköurakkaan tilaajan niin halutessa tilaajan valitsemalla tavalla.
Hankinnat sopimuskaudella tehdään kevennetyllä kilpailutuksella puitesopimukselle valittujen sopimustoimittajien kesken. Kevennetty kilpailutus sisältää mm. kulloisenkin hankinnan tarkemman sisällön, ehdot, aikataulun sekä päätöksen teon perusteet. Päätöksen sekä tilauksen tekee tilaaja. Kevennetyn kilpailutuksen ehdot kohdassa: Muut tiedot – Sopimusmenettely.
Ryhmään 1 sopimuskaudelle valitaan puitesopimustoimittajaksi tämän tarjouspyynnön Hankinnan kohteen kriteerit toimittajaksi ryhmään 1 tarjonneet (vastannut 'Kyllä') tarjoajat, jotka täyttävät soveltuvuusvaatimukset, kelpoisuusvaatimukset sekä kaikki muut tarjouspyynnön ja liitteiden ehdot ja ovat tehneet hyväksyttävän tarjouksen.
Optiokaudet ovat mahdollisia ajalle 1.4.2020–31.3.2021 ja 1.4.2021–31.3.2022. Päätöksen option käytöstä tekee tilaaja. Option käytöstä ilmoitetaan Monetra Oy hankintapalvelujen toimesta viimeistään kolme (3) kuukautta ennen kulloinkin edeltävän sopimuksen päättymistä.
Tyypillisesti ryhmän 2 kohteet ovat uudisrakennuksia sekä perusparannuskohteita. Tarjoajalla on riittävä osaaminen ja kokemusta kokonaisvaltaisesta AV-suunnittelusta sekä koko projektin loppuunsaattamisesta. Tämä todennetaan mm. kohdassa Hankinnankohteen kriteerit: Tekninen suorituskyky sekä Referenssit. Tiedot tulee ilmoittaa ko. kohdissa pyydetyllä tavalla.
Ryhmään 2 valitut toimittajat vastaavat AV-esitystekniikan laitteiston (ryhmä 1) kokonaisvaltaisesta suunnittelusta, tarjouspyyntöasiakirjojen laatimisesta, tuotekuvauksista sekä laitetoimitusten ja asennusten valvonnasta sekä testaamisesta tilaajan ohjeiden mukaisesti. Ryhmään 2 valittu toimittaja määrittelee laitteet niin, että mahdollisimman moni toimija voi suunnitelman toteuttaa. Ryhmään 2 valittu toimittaja vastaa myös siitä, että kohteeseen valituksi tulevat laitteet vastaavat määrityksiä, ja varmistaa niiden yhteensopivuuden sekä toimivuuden kohteessa. Hankinnan suorittavan yksikön on myös varmistettava, että suunnittelu (ryhmän 2 toimittaja) ei vääristä ryhmässä 1 toteutettavaa kilpailua. Jos ehdokkaan tai tarjoajan osallistuminen hankinnan valmisteluun on vääristänyt kilpailua, eikä vääristymää voida poistaa muilla vähemmän rajoittavilla toimenpiteillä, hankintayksikkö voi sulkea ehdokkaan tai tarjoajan tarjouskilpailusta hankintalain 81 §:n 1 momentin 8 kohdan mukaan.
Ryhmän 2 hankinnat voivat olla osa kohteen kokonaisurakkaa tai sähköurakkaa, jolloin valitun toimittajan tulee tehdä yhteistyötä mm. tilaajan, laitteiden toimittajan ja kohteen urakoitsijan kanssa sekä kiinnitettävä erityistä huomiota toimintaansa, jotta kohde saadaan sujuvasti toteutettua urakoitsijan tai tilaajan määrittelemässä aikataulussa. AV-suunnittelija toimii kokonaisvastuukonsortiossa pääsuunnittelijan alaisena alikonsulttina.
Hankinnat sopimuskaudella tehdään kevennetyllä kilpailutuksella puitesopimukselle valittujen toimittajien kesken. Kevennetyn kilpailutuksen ja päätöksen sekä tilauksen suorittaa tilaaja. Kevennetyn kilpailutuksen ehdot kohdassa: Muut tiedot – Sopimusmenettely.


Award value: 7500000